ΓΡΑΠΤΗ ΕΡΩΤΗΣΗ E-0174/02

υποβολή: Bart Staes (Verts/ALE) προς την Επιτροπή

(5 Φεβρουαρίου 2002)

Θέμα: Κατάχρηση κυρίαρχης θέσεως στην αγορά όσον αφορά άδειες για χρησιμοποίηση λογισμικού σε σχολεία

Η επιχείρησηπολογιστών Microsoft ανακοίνωσε την ομοιομορφία των ευρωπαϊκών της τιμολογίων για άδεια εκμετάλλευσης του βασικού πακέτου Microsoft Office Professional.Αυτή η ομοιομορφία θα προκαλέσει στα σχολεία αισθητή αύξηση του κόστους των αδειών εκμετάλλευσης οι οποίες πρέπει να εξοφληθούν ανάπολογιστή στον οποίο είναι εγκατεστημένο αυτό το πακέτο. Όσον αφορά το Βέλγιο η αύξηση είναι της τάξεως του 30-40 %, για τα ολλανδικά σχολεία μάλιστα η αύξηση θα είναι περίπου της τάξεως του 250 %.

Μπορεί να αναφέρει η Επιτροπή εάν θεωρεί ή όχι αυτή την επιβολή τιμής ως κατάχρηση κυρίαρχης θέσεως στην αγορά εκ μέρους της εν λόγω επιχείρησης και εάν θα προβεί σε διαβήματα για να προωθήσει φθηνές και εξίσου ποιοτικές εναλλακτικές λύσεις για την εκπαίδευση οι οποίες να ανταποκρίνονται στα διεθνή πρότυπα στον τομέα της μορφοποίησης όπου αποθηκεύεται η πληροφορία· Η Microsoft πάντως φαίνεται ότι χρησιμοποιεί μορφοποίηση η οποία είναι πλήρως κλειστή και τροποποιείται τακτικά ώστε ο καταναλωτής ναποχρεώνεται να αγοράζει νέες εκδόσεις του λογισμικού της.

Απάντηση του κυρίου Monti εξ ονόματος της Επιτροπής

(25 Μαρτίου 2002)

Σχετικά με αυτό το ζήτημα, η Επιτροπή έχει επίσης λάβει πληροφορίες και από άλλες πηγές. Η πολιτική της Microsoft όσον αφορά την πώληση σε σχολεία, με χορήγηση άδειας, του συνόλου των λογισμικών της Office, όπως αναφέρει το αξιότιμο μέλος του Κοινοβουλίου, έχει ήδη επισημανθεί στην Επιτροπή σχετικά με τις αγορές της Γερμανίας και των Κάτω Χωρών

Σύμφωνα με την ανακοίνωση σχετικά με τη συνεργασία μεταξύ των εθνικών δικαστηρίων και της Επιτροπής για την εφαρμογή των άρθρων 85 και 86 της συνθήκης ΕΚ[σήμερα άρθρα 81 και 82], οι αρμόδιες για τον ανταγωνισμό αρχές της Γερμανίας και των Κάτω Χωρών διεξάγουν επί του παρόντος ανακρίσεις σχετικά με το ζήτημα αυτό επί τη βάσει των εθνικών τους κανόνων για τον ανταγωνισμό.

Η ανάκριση που επί του παρόντος διεξάγει η Επιτροπή όσον αφορά τη Microsoft, δυνάμει του άρθρου 82 της συνθήκης ΕΚ, σχετικά με την οποία έχει δημοσιευτεί μια κοινοποίηση αιτιάσεων κατά της Microsoft Corporation στις 3 Αυγούστου 2000 και στις 29 Αυγούστου 2001, αντιστοίχως, εστιάζεται στην κατηγορία ότι η Microsoft έχει καταχραστεί τη δεσπόζουσα θέση της στην αγορά των λογισμικών λειτουργικού συστήματος για προσωπικούςπολογιστές, εκμεταλλευόμενη αυτή τη θέση της στην αγορά των φθηνότερων λογισμικών για εξυπηρετητές, είναι πιθανό ότι η Microsoft αρνήθηκε να γνωστοποιήσει στους πωλητές άλλων λογισμικών για εξυπηρετητές, πληροφορίες ουσιαστικής σημασίας όσον αφορά τη διαλειτουργικότητα, τις οποίες χρειάζονται για να μπορούν τα προϊόντά τους να έρχονται σε διάλογο με τα δεσπόζοντα προϊόντα της Microsoft στους τομείς των προσωπικώνπολογιστών (ΠΥ) και των φθηνότερων λογισμικών για εξυπηρετητές.

Στη δεύτερη κοινοποίηση αιτιάσεων της, η Επιτροπήποστηρίζει επίσης ότι η Microsoft συνδυάζει παράνομα το προϊόν της Media Player με το δεσπόζον λειτουργικό σύστημα Windows.

Προς το παρόν, και δεδομένου ότι δενπάρχει καμιά επίσημη καταγγελία, δεν έχει κινηθεί καμιά διαδικασία εναντίον των προϊόντων Office (XP) της Microsoft στα οποία αναφέρεται το αξιότιμο μέλος του Κοινοβουλίου, παρόλο που η Επιτροπή παρακολουθεί προσεκτικά όλες τις εξελίξεις που έχουν σχέση με αυτά τα προϊόντα.